《代人上魏左史》
宋代·释居简

榜下尽横飞，龙头尚立螭。穹崇方善下，谨厚孰逾卑。

制作虽师古，经纶盍制宜。迥超千丈俗，密契九重知。

北海客常满，西湖雨亦奇。文传仁者寿，用适圣之时。

数道甘棠咏，丛霄湛露诗。未移骐骥步，已在凤凰池。

紫橐荷芬馥，巍冠佩陆离。橐中云锦段，拈出解人颐。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。